VIDEO Helmut Duckadam, verdict crunt despre FCSB. "Usturător"
FCSB a pierdut stânjenitor cu Rapid București în etapa #30 din sezonul regular al Superligii României, scor 0-4.
Vicecampioana a fost înfrântă categoric pe Arena Națională, din postura de echipă oaspete, în fața a aproape 44 de mii de suporteri rapidiști aflați pe cel mai mare stadion al țării pentru a-și susține favoriții.
Helmut Duckadam, verdict crunt despre FCSB. "Usturător"
În urma eșecului celor de la FCSB, Helmut Duckadam, care a tot susținut că roș-albaștrii sunt favoriți la câștigarea titlului, a precizat faptul că s-a relansat bătălia pentru campionat.
Eroul de la Sevilla a semnalat că FCSB are o presiune imensă pe umerii săi înainte de confruntarea cu Sepsi OSK, din prima etapă a play-off-ului Superligii României.
"Și eu o dădeam când erau 12 puncte și victorie după victorie. Dar se pare că nici victoriile nu pot să țină la nesfârșit. Eu zic că lupta s-a relansat și va fi foarte important începutul play-off-ului.
Ce rezultate vor fi în primele etape. FCSB va avea un meci greu cu Sepsi. FCSB are o presiune fantastică, mai ales după această înfrângere usturătoare", a spus Helmut Duckadam.
FCSB - Sepsi OSK e duminică, 17 martie, de la ora 21:00. Confruntarea va fi LIVE TEXT pe www.sport.ro, dar și pe Facebook Sport.ro și va conta pentru etapa #1 din play-off.
FCSB, Rapid București, CFR Cluj, Universitatea Craiova, Farul Constanța și Sepsi OSK sunt în ordine echipele care au obținut accederea în play-off-ul campionatului.
Urmăriți SPORT.RO și pe Google News